
ændende og flot bog... 




„Spændende og flot bog..." skriver lektør Sanne Mendel i sin vurdering 
af UFO'er - Myter og viden. Hun fortsætter: 

„Bogen udstråler, at forfatterne har stort engagement og passion for 
mange af de myter og historier som omgiver UFO'er, og den virker 
samtidig både saglig og velresearchet. Bogen er velskrevet og layoutet er 
lækkert udført. De mange flotte fotografier og illustrationer fuldender 
værket..." 

Læs mere om UFO'er - Myter og viden her . 

Køb UFO'er - Myter og viden til dig selv eller giv den i julegave til en 
ufointeresseret ven sammen med et historisk ufo-kort, som nok skal skabe 
opmærksomhed. 

UFO'er - Myter og viden er udgivet i anledning af SUFOI's 60 års jubilæum, 
men ved du også, at da foreningen i 1982 fyldte 25 år, fik vi udgivet en 
række jubilæumskuverter med særstempel og frankering. Vi har fundet 
enkelte eksemplarer i gemmerne. Du kan sikre dig et unikt eksemplar ved 
at bestille her. 


„UFO'er - Myter og viden" er indbundet i stort format og på 204 sider 
med 120 illustrationer i s/h og farve. Bogen koster 349 kroner og 
bestilles her. 



Nyt fra SUFOI's Fotoafdeling 

Af Ole Fienningsen 

Gudrun er sikker: Vi har fotograferet en UFO 

En kvinde fra Sønder Felding mener, at hun med sit mobilkamera har fanget et fartøj fra det ydre rum. 

Sådan lød overskriften hos TV Midtvest den 26. oktober 2017. 

De opsigtsvækkende optagelser er gjort af Gudrun Bjerres veninde Agnethe Grønbæk og er taget fra førersædet af en bil, da hun ville forevige 
sollyset og de flotte skyer over byen. 



Det ene af Agnethe Grønbæks fotografier viser „ufoen" tv. for kirketårnet. Indsat øverst th. en udsnitsforstørrelse 
af aftegningen roteret 180°. SUFOI's Fotoafdeling er ikke i tvivl om, at der er tale om en vanddråbe på bilens 
forrude. Bemærk at aftegningen tydeligt gengiver kirkens fremtrædende lyse farve i den ene side. 















SUFOI og fotograf ikke i tvivl: Regndråbe! 

TV Midtvest lavede et indslag om sagen, hvor fotograf Ole Mortensen bestemt ikke er i tvivl: Der er tale om en regndråbe, der ikke blev 
bemærket under fotograferingen af det flotte vejrlig gennem bilruden. 

„Er der mere mellem himmel og jord? Ja helt bestemt, mener de hos Salon Cherie i Sønder Felding", noterer TV Midtvest i forbindelse med 
deres indslag. Se flere af Agnethe Grønbæks fotos og den absolut livlige debat i den lokale frisørsalon: 

https://www.tvmidtvest.dk/artikel/audrun-er-sikker-vi-har-fotoaraferet-en-ufo 

Kommentaren fra SUFOI's formand, Kim Møller Hansen, og SUFOI's Fotoafdeling til TV Midtvest er heller ikke til at tage fejl af. Der er ikke 
besøg fra rummet: http://nvheder.tv2.dk/lokalt/2017-10-26-ufo-forenina-skvder-endnu-et-billede-ned-alle-observationer-kan-forklares . 

Sagen „genoplives" 

Med også SUFOI's aflivning af „ufobesøget" i Sønder Felding skulle man tro, at sagen efterhånden havde fundet sin afklaring. 

SUFOI's Fotoafdeling blev dog midt i november kontaktet af dagbladet Politikens Bagsideredaktion, der havde valgt at opspore og interviewe 
Agnethe Grønbæk om hendes fotografier. Fotoafdelingen uddyber forklaringen for journalisten og illustrerer dette med nyoptagne fotos, der 
redegør for den optiske effekt, der giver denne „ufo-virkning". 

I en større artikel i Politiken den 19. november 2017 afviser fotografen dog igen, at der kan være en vanddråbe på bilruden. 

„Der var ingenting på ruden. Det havde ikke regnet den dag, og det kom ikke til at regne. Det var det, jeg synes, var så fantastisk: At der var 
sådan en himmel, men der skete ingenting. Solen skinnede til den anden side, og skyerne forsvandt. Jeg troede, det endte i et ordentligt brag", 
siger fotografen til Politikens Bagside. 

SUFOI's kommentarer til Politiken 

Det skal understreges, at der absolut intet usædvanligt er observeret under optagelserne. 

Fotografen Agnethe Grønbæk nævner, at det ikke havde regnet den dag. Det ses også på optagelserne, at Solen skinner, og der er tørt på 
vejen. 

Men fotografen tager netop sine billeder, fordi der er disse meget markante og flotte, mørke regnskyer på himlen. De er måske ikke 
direkte over hende, men det fremgår direkte af billederne, at de er meget tæt på, og de befinder sig naturligvis i en vis højde over området. 

At der skulle dukke enkelte regndråber op er derfor ikke på nogen måde usandsynligt fx. i forbindelse med vindbevægelser et stykke oppe i 
luften ved skyerne - tværtimod. At der ikke er tale om direkte regnvejr, ses jo også af at bilruden ellers ville have været fyldt med dråber, 
hvilket ikke er tilfældet. 

Det „mystiske" i sagen dukker først op, da fotografen efterfølgende ser sine optagelser og får øje på „objektet" på to fotos i nærheden af kirken 
og på et af de øvrige fotos. 

Dråben er tæt på kameraet og naturligvis ikke helt rund, og giver derfor en lidt uskarp, aflang formet aftegning, der kan se lidt speciel ud ved 
første øjekast. 

Fotografens indvending om, at det hvide i aftegningen ikke kan skyldes en omvendt refleksion af den hvide kirkebygning har desværre ikke 
bund i virkelighedens fysik - dette kunne ellers have været spændende nok. 

Det bedste bud til fotografen er derfor at køre samme sted hen og tage et nyt foto, hvor man samtidig holder en lille lup foran kameraet, og 
viola: Her vil man kunne se denne helt almindelige optiske effekt. 

Det vil sikkert fortsat være svært at overbevise fotografen og frisørsalonens gæster om, at det reelt er en storm i et glas vand. Men der er altså 
under ingen omstændigheder tale om noget specielt mystisk, selv om aftegningen tager sig ejendommeligt ud. 

Normalt sætter Politikens bagsideredaktion pris på en god historie, men man sætter også meget højt at kunne opklare et mysterium. 

Med baggrund i Politikens omtale af sagen har Fotoafdelingen taget en serie fotos for at illustrere, at det aktuelle foto ikke på nogen måde 
indikerer besøg fra verdensrummet. 









Ole Hermingsen, SUFOI's Fotoafdeling, demonstrerer 
med en klar glaskugle, hvorledes „ufoen", omtalt på 
Politikens bagside 19. november 2017, er opstået. 

Som det ses, danner glaskuglen et fint omvendt 
spejlbillede af landskabet, samme optiske effekt som 
dannes af vanddråben på bilruden i Sønder Felding. 

Fotos: Ole Henningsen 


Andre fotosager med aftegninger forårsaget af 
vanddråber kan ses her: 

http://www.sufoi.dk/ufo-rnails/um-2014/urnl4- 

171.php oa 

http://www.sufoi.dk/ufo-mails/um-2010/uml0- 

114.php#04032009-lanzarote . 













